hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu hu hu hu hu en hu en hu en hu en hu en hu en hu en hu en hu en hu en en hu en hu en hu en hu hu hu hu hu hu hu hu hu en hu hu fr hu hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu de en en
A tapolcai sport ünnepe | Tapolcai Media
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Home \ hírek \ A tapolcai sport ünnepe
A tapolcai sport ünnepe
Egy év kihagyás után, immár 14. alkalommal ünnepelhette a közönség a városnak dicsőséget szerző sportolókat  a Csermák József Rendezvénycsarnokban, március 12-én, szombaton.
A jelenlévőket Mohay Bence, az M4 Sport fiatal műsorvezetője köszöntötte, aki 14 éve dolgozik a közmédia sportriportereként, három nyári és egy téli olimpiáról tudósított a helyszínről, közvetített többek között úszást, vívást és birkózást is. Vele szurkolhattuk végig Milák Kristóf és Lőrincz Tamás olimpiai aranyérmet érő küzdelmeit, de ő közvetítette 2013-ban a Rédli Andrással, Boczkó Gáborral felálló férfi párbajtőrcsapat, illetve 2019-ben Siklósi Gergely Budapesten megszerzett világbajnoki címét is. Dobó Zoltán polgármester köszöntőjét követően adták át több kategóriában a díjakat. Az est sztárvendégei a Siklósi – Boczkó – Rédli párbajtőr trió volt. Kiváló sportoló, versenyző iskolai-, és diáksport kategóriában Gyenes Kármen, Bakler Zita, Illés Dorina, Hal Vivien, Nagy Bianka és Orbán Csenge, atlétika sportágban értek el kiemelkedő eredményeket.
A díjazott atléták /fotó:tl/
Kiváló sportolói díjat vehetett át a Tapolcai Városi Sportegyesület Sakk Szakosztályának sportolója Bodó Boglárka, Pálosi Laura, a Tapolca VSE Kosárlabda Szakosztály U14-es csapatának csapatkapitánya, továbbá Bartha Csenge, aki kézilabda sportágban ért el kiemelkedő eredményeket. Bakler Zita atlétika sportágban szépen teljesített a tavalyi évben az U16-os korosztályban. Díjat vehettek át a Tapolca Vívóklub sportolói, Cserép Dorina és Süketes Miklós Csaba. Az élsport felnőtt kategória kiváló sportolója Antal Dóra, a Tapolca VSE kézilabda szakosztály versenyzője lett. Buzás Bertalan és Margl Roland teljesítményét is elismerték, akik a Tapolca Városi Sportegyesület Sakk Szakosztályának kiváló NB I-es versenyzői és junior pontszerzői címet szereztek az elmúlt évben. Paréj József, a Tapolca VSE Sakk Szakosztályának edzője és korábbi vezetője.
Paréj József maradandót alkotott /fotó:tl/
Józsi bácsi 84 évesen az NB-II tagja és a megyei csapat egyik pontszerzője. Utánpótlásedzéssel a mai napig foglalkozik és tanítványai országos döntős helyezéseket érnek el, munkáját hatalmas tapssal köszönte meg a közönség. Kiváló edző díjat vehetett át Csikós Tibor, a Tapolca VSE Kosárlabda Szakosztályának utánpótlás szakembere, aki 2017 óta erősíti az edzői csapatot. Díjat kapott kiváló edzői munkájáért Bodó Norbert,  a TVSE Sakk Szakosztály és Juhász Judit egyéni edzője, akivel közösen több kiemelkedő eredményt ért el az elmúlt évben, években.
A legjobb sportoló címet, abszolút kategóriában Juhász Judit sakkozó nyerte /fotó:tl/
A legjobb sportoló, az abszolút kategória győztese Juhász Judit, a TVSE Sakk szakosztályának sakkozója lett. Judit U18 korosztályban az Országos Korcsoportos Bajnokság 1. helyezését tudhatja magáénak az elmúlt évben. Az Országos Rapid Bajnokságon egyéniben 4. helyezést ért el, csapatban a 6. helyet szerezték meg. A tapolcai rendezésű Olimpiai Reménységek versenyén az U18-as lány mezőnyben a dobogó második fokára állhatott fel. A 2021-es évet már a Női Fide Mesteri cím megszerzésével indította. Judit a májusi Mitropa kupán debütált először a felnőtt női válogatottban, ahonnan a magyar női csapat 2. helyezéssel tért haza. Tapolca Város Önkormányzatának Képviselőtestülete döntésének értelmében Tapolcai Testnevelés és sport kitüntetést érdemelt ki Szabó Sándor, a TIAC VSE technikai vezetője, az egyesület érdekében végzett fáradhatatlan és odaadó tevékenysége, magas színvonalú szakmai munkája elismeréséül.
Szabó Sándor munkája elengedhetetlen a siker eléréséhez /fotó:tl/
Sándor 2017 nyarától a TIAC VSE technikai vezetője; munkáját alázatosan, magas szinten és lelkiismeretesen végzi. Heti hét napban közel 200 gyereket, 400 szülőt szolgál ki, a nap 24 órájában. Feladatai közé tartozik az egyesület működéséhez nélkülözhetetlen logisztikai, adminisztrációs feladatok koordinálása. A játékosok átigazolását a téli-nyári átigazolási időszakban végzi, de az új játékosok leigazolásában is tevékenyen részt vesz az év bármely időszakában. A csapat élelmezési ellátásáért is ő a felelős, az idegenbeli mérkőzésekre vonatkozóan is. Sok esetben az idegenbeli mérkőzésekről hazatérve, a nem Tapolcán élő játékosok hazaszállításában is aktívan részt vállal. Az egyesület edzőinek munkáját is támogatja, elsősorban technikai igények, sportfelszerelések, eszközök, bármilyen felmerülő problémák megoldásában is állandóan hadra fogható. A mérkőzések előtt a játékvezetők kiszolgálása, támogatása, a digitális jegyzőkönyvez elkészítése is az ő feladata. Díjazásban részesült Németh Lajos, aki jiu jitsu sportágban ért el kiemelkedő eredményeket, Farkas Gergő, aki Dartsban remekelt. Mohos – Bárány Nóra, Mohos Imre, Vetsey Anita és Vetsey László, 2020-ban teljesíttették a Budapest – Bamako Rallyt, ami minden eddiginél messzebbre vitte a résztvevőket. Budapesttől egészen Nyugat-Afrika szívéig, Sierra Leone-ig, 9000 km, nagyjából három hét alatt. Tóth Zsombor, 10 évesen ismerkedett meg a thai boksz világával. A TVSE Thai boksz szakosztályában kezdte pályafutását és évről-évre egyre nagyobb versenyeken vett részt, ahonnan minden alkalommal éremmel tért haza. 2021-ben Tapolcáról Ajkára igazolt a Szilágyi Muay Thai Egyesülethez, ahol edzőjével Szilágyi Arnolddal hatalmas sikereket érnek el. Lelkiismeretesen készül heti 6 edzéssel a versenyekre, kitartása példamutató. Zsombi 2021-ben, 15 évesen bekerült a magyar válogatott keretébe és kvalifikációt szerzett a 2021-es Világ bajnokságra Bangkokba, ahol végül betegség miatt nem tudott részt venni. A 2022-es isztambuli Európa Bajnokság negyeddöntőéig jutott. Boldizsár Tünde 2019 márciusában nyitotta meg fitness termét Tapolcán, a Fitnes Pluszt.  Rengeteg fajta csoportos órát tart a köredzéstől kezdve a Max tréningen át a táncos, koreográfiás step aerobic-ig, gondolva a kismamákra és a szülés utáni regeneráló tornákra is. A covid miatti bezárások alatt teljesen ingyenesen tartott online órákat, minden alkalommal új edzéstervvel, így sikerült átvészelniük ezt az időszakot is. Külön díjat vehetett át Kasnya Péter, Angelina Alexandrova, Darvalics Luca, Korán Katalin, Kosztolánczi Gyula és Istvándi Lajos, a TVSE Sakk Szakosztály nevében. A Tapolca Vívóklub szakosztályi külön díjat adott át Kovács Dánielnek, aki az összetett junior ranglista 7. helyén áll. A felnőtt országos vidék bajnokságon 1. helyezést ért el, a junior országos bajnokságot pedig a 3. helyen zárta. Junior Világkupán kétszer is szerepelt az elmúlt évben, Udineben 40. helyen végzett, Belgrádból pedig a 26. helyezéssel tért haza. A TVSE Kézilabda Szakosztálya Becker Dorka, Barai Róbert, Iváskó Nóra, Szabó Dóra és Balog Sára kitartó munkáját ismerte el emlékplakettel. Külön díjat kapott Tóth Béla, a TIAC VSE – től, ugyanis 15 éven át volt aktív tagja a szakosztálynak, játékosként és edzőként egyaránt. 2021 nyarán, egy több mint 3 évtizedes múltat lezárandó, befejezte aktív labdarúgó pályafutását, Kiss János, aki a megye első osztály felnőtt gólkirálya címet zsebelte be az elmúlt évben, illetve Bárány Ábel, aki éves teljesítményéért az utánpótlás csapat tagjaként érdemelte ki az elismerést.
A TVSE Kosárlabda Szakosztálya Kovács Viktória és Bódis Botond lelkes munkáját köszönte meg. Tapolca Város Önkormányzata „Tapolca Városért” kitüntetést adott át Siklósi Gergely párbajtőrözőnek. Gergő, a felnőttek mezőnyében 2019-ben,  21 éves korában ért el áttörést.
Siklósi Gergely Tapolca Városért kitüntetést kapott /fotó:tl/
A júniusban rendezett düsseldorfi Európa-bajnokságon bronzérmes lett a párbajtőrcsapat tagjaként, az egy hónappal később Budapesten rendezett olimpiai kvalifikációs világbajnokságon pedig egyéniben szerzett világbajnoki címet a fegyvernem küzdelmei során. Pályafutása eddigi csúcspontja 2021. nyarán érkezett el. 2021-ben, a  Tokióban rendezett XXXII. Nyári Olimpián,  férfi párbajtőr egyéniben ezüstérmet szerzett, melyre méltán lehetett büszke szülővárosa és az ország. A versenyeken bizonyította rátermettségét, sportolói vagányságát. Reméljük, hogy az érem fog még fényesebben is ragyogni. A díjak átadását követően kezdetét vette a bál, a zenét a Hello Kids zenekar szolgáltatta. /Havasi Gábor/
A tapolcai sport ünnepe
Havasi Gábor | hírek, sport | 2022.03.14. 14:11
Szavazatszámlálókat választott a képviselő-testület
1848/49 szellemisége és hősei előtt tisztelgett Tapolca
107 – Rendőrségi magazin
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Please specify an ID for the Contact Form in Theme Options > Single Post/Video > Video Report Form